Лъчезар Станчев
Черешки

chitanka.info

Кошничка с черешки зрели взима

малката Румянка и тогава,

който колкото крачета има,

толкова черешки тя му дава.

Две черешки даде тя на батко

и по две на мама и на татко.

Четири за себе си запази,

че е малка и си още лази.

Но след туй Румяна що направи?

Точно да брои защо забрави?

Две черешки даде на прасето,

три черешки даде на петлето

и една черешка на врабчето.

Малка е, не знае тя без грешки

да раздава своите черешки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.